Soos so baie ander kusdorpies draai vakansievermaak op Gouritsmond hoofsaaklik rondom die see en die rivier - veral visvang. Dit is waarskynlik die goeie hengelplekke wat die eerste vakansiegangers na Gouritsmond gelok het en verantwoordelik was vir die ontstaan van Gouritsmond.
'n Baie groot bate vir Gouritsmond is die nuwe sleephelling. Dit maak rivier- en diepsee hengel moontlik.
Dit is 'n goeie idee om jou hengelplek in 'n ongeskonde toestand te laat en altyd 'n geldige lisensie byderhand te hê. Hengel-, boot- en aaslisensies is beskikbaar by die plaaslike poskantoortjie en by die sleephelling.